**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secţiunea 1***  ***Ordonanță de urgență***  ***privind unele măsuri pentru acordarea de sprijin financiar din fonduri externe nerambursabile, aferente Programului Operațional Competitivitate 2014 – 2020, în contextul crizei COVID-19, precum si alte măsuri în domeniul fondurilor europene*** | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 1. Descrierea situaţiei actuale | România, ca şi celelalte state membre ale UE, a fost afectată de criza economică generată de pandemia de SARS-CoV-2.  Criza economică afectează activitatea întreprinderilor, și în special a întreprinderilor mici și mijlocii (IMM) acestea confruntându-se cu un deficit brusc de lichidități sau chiar cu indisponibilitatea lichidităților.  Astfel, s-a creat o situație excepțională, care trebuie tratată prin măsuri specifice de către România şi care trebuie abordată, de asemenea, cu celeritate și prin adoptarea de măsuri specifice.  Ca urmare a crizei, tot mai multe companii care altfel ar fi viabile se vor confrunta cu probleme de solvabilitate, iar sprijinul pentru lichidități din fonduri naționale nu va fi suficient. Acest lucru este în parte legat de faptul că sprijinul de lichiditate ia în mod obișnuit forma împrumuturilor, ceea ce poate slăbi și mai mult bilanțurile întreprinderilor, deoarece multe companii au asistat la o creștere constantă a capitalului împrumutat în ultimii ani.  Totodată, impactul deficitului de capital este inegal între sectoarele și ecosistemele industriale, ceea ce va duce la divergențe pe piață și va dăuna potențialului productiv și capacității de recuperare din recesiune.  Dacă sunt neadresate, aceste diferențe ar duce la o denaturare permanentă a condițiilor de concurență echitabile și la o extindere suplimentară a disparităților economice în România.  Totodată, Comisa Europeană a creat un cadrul temporar prin care IMM-urile afectate pot fi sprijinite.  Astfel, conform Comunicării Comisiei privind cadrul temporar pentru măsuri de ajutor de stat de sprijinirea economiei în contextul actualei epidemii de COVID -19 (220/C/91I/01) termenul de acordare a ajutorului de stat, respectiv de încheiere a contractelor cu IMM-urile, este de 31 decembrie 2020;  În aceste condiții, au fost identificate mai multe nevoi pentru reluarea activității economice:  • o parte din IMM-uri au nevoie de grant pentru capital de lucru necesar pentru plata datoriilor curente, constituirea stocurilor de materie primă, mărfuri, materiale consumabile, dar și pentru achiziționarea echipamentelor de protecție medicală necesare propriilor salariați, iar în lipsa capitalului de lucru reluarea activității curente va fi dificil de realizat;  • o altă parte din IMM-uri, ca urmare a crizei SARS-CoV-2 trebuie să își realoce activitatea prin crearea unor capacități de producții noi, prin desfășurarea unor activități noi sau prin implementarea unor proiecte de investiții noi, iar pentru aceasta au nevoie de granturi pentru investiții de mică valoare astfel încât să se creeze capacități de producție mici și să se poată obține produse și servicii noi adaptate la cerințele consumatorilor; conform datelor statistice furnizate de ONRC la nivelul anului 2019, exista un număr de aproximativ 165.000 IMM-uri afectate;;  • PFA-urile au fost puternic afectate de pandemia SARS- CoV -2 prin întreruperea activității; PFA-urile/ cabinete medicale individuale (CMI) aferente sectorului medical, luând în considerare forma de organizare, nu au putut beneficia de efectele OUG 43/2020 de acordare a stimulentului medical, cu toate ca au fost implicate în lupta împotriva SARS-CoV-2;  Având în vedere cele prezentate, faptul ca prezentul act normativ asigura temeiul juridic pentru modificarea Programului Operațional Competitivitate in sensul stabilirii valorilor sumelor forfetare, numărul mare de IMM-uri afectate și impactul implicit asupra economiei, precum si faptul ca semnarea contractelor pentru acordarea ajutorului de stat are ca data limita, 31 decembrie 2020, considerăm necesară adoptarea de urgență a măsurilor de sprijin pentru capitalul de lucru și investițional propus în prezenta OUG. | | | | | |
| 11 În cazul actelor normative care transpun legislaţie comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Prezentul act normativ are în vedere crearea unor forme de sprijin sau instrumente din fonduri externe nerambursabile pentru:  a) asigurarea unui microgrant pentru capital de lucru destinat microîntreprinderilor fără salariați, precum și PFA/CMI prevăzute de prezenta ordonanță de urgență;  b) asigurarea capitalului de lucru necesar IMM-urilor;  c) realizarea de investiții necesare pentru extinderea/reabilitarea/modernizarea capacităților de producție existente, realizarea unor capacități de producții noi, achiziționarea de echipamente, utilaje și instalații, precum și pentru modernizarea, reabilitarea, extinderea clădirilor existente sau achiziționarea unor clădiri destinate activităților de producție noi, inclusiv pentru achiziționarea de terenuri necesare realizării investițiilor în limita a 10% din valoarea proiectelor care fac obiectul cererilor de finanțare.  Sprijinul din fonduri externe nerambursabile va fi acordat de Ministerul Fondurilor Europene (MFE), în cadrul Programului Operațional Competitivitate (POC) 2014-2020. Ministerul Economiei, Energiei și a Mediului de Afaceri (MEEMA) in parteneriat cu Agențiile pentru IMM, Atragere de Investiții și Promovare a Exportului (AIMMAIPE) și Serviciul de Telecomunicații Speciale (STS) va îndeplini funcția de administrator al schemei de ajutor de stat al celor 3 instrumente mai sus prezentate și de beneficiar în cadrul POC 2014-2020;  Totodată, STS și MEEMA vor gestiona dezvoltarea și administrarea platformei informatice pe care vor fi depuse aplicațiile de finanțare de către beneficiarii finali IMM-uri.  În acest scop, AM POC 2014-2020 va lua toate măsurile legale ce se impun pentru modificarea programului operațional precum și pentru includerea, cu respectarea prevederilor Regulamentelor CE, la finanțare a formelor de sprijin din fonduri externe nerambursabile.  Între MFE prin AM POC 2014-2020 și administrator se vor încheia contracte de finanțare în conformitate cu prevederile Regulamentelor CE.  Se va crea un mecanism financiar specific care să permită MFE și parteneriatului format din MEEMA, AIMMAIPE și STS să finanțeze IMM-urile într-un termen foarte scurt.  Tipuri de instrumente:  Microgranturile vor avea valoarea de 2.000 euro, echivalentul în lei și se acordă o singură dată, potrivit modalităților de acordare prevăzute în Ghidul Solicitantului elaborat și aprobat potrivit Regulamentelor CE și a procedurilor specifice, prin grija AM POC 2014-2020, următoarelor tipuri de beneficiari de ajutor de stat:  a) IMM-uri care fac dovada prin situațiile financiare depuse că nu dețin salariați cu contract individual de muncă încheiat conform legii;  b) Persoane fizice autorizate care desfășoară activități în domeniul artelor spectacolului, denumiți generic ”artiști”. Termenul de „artist” include autorii, creatorii, performerii și interpreții care lucrează în domeniile: literatură (scriitori, traducători); arte performative și dramatice (inclusiv teatru de păpuși, circ și mime); dans; muzică (compozitori, muzicieni, cântăreți, coruri, aranjori, dirijori etc.); arte vizuale (pictură, sculptură, artă grafică, fotografie, multimedia); mass-media audiovizuale (cinema, televiziune, radio, multimedia interactive), cu activitate independentă;  c) Persoanele fizice autorizate/cabinete medicale individuale din domeniul sănătății, dacă au fost implicate în transportul, echiparea, evaluarea, diagnosticarea și tratamentul pacienților diagnosticați cu COVID-19, care nu au beneficiat de stimulentul medical acordat în baza OUG 43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgență;  d) Persoane fizice autorizate din domeniul activităților culturale și creative, conform domeniilor de activitate incluse în Anexa 1  Fondurile alocate pentru acordarea de micro granturi în cadrul POC 2014-2020 sunt în valoare totală de 100.000.000 euro din care 85.000.000 euro se alocă din bugetul POC 2014-2020 și 15.000.000 euro din cofinanțarea de la bugetul de stat în conformitate cu prevederile Regulamentelor CE referitoare la cofinanțarea Statului Membru;  Numărul estimat de beneficiari ai ajutorului de stat este de maxim 50.000.  Metodologia de calcul a sumei forfetare are la bază veniturile totale ale populației medii lunare pe o gospodărie care au fost în anul 2019 de 4790 lei (aproximativ 1.000 euro), conform Institului Național de Statistică (https://insse.ro/cms/sites/default/files/com\_presa/com\_pdf/abf\_2019r.pdf).  Având în vedere faptul că starea de urgență a fost decretată pentru o perioadă de 2 luni, suma forfetară va fi constituită ca măsură compensatorie pentru beneficiarii ajutorului de stat pentru această perioadă, respectiv 2.000 euro.  Grantul se va acorda sub formă de sumă forfetară în valoare de 2.000 euro, în conformitate cu prevederile art.67 alin (1) lit. (c) din Regulamentul 1303/2013 și va fi corelat cu menținerea activității beneficiarului pentru cel puțin 6 luni de zile.  Cererile de finanțare depuse în cadrul apelurilor de proiecte vor fi selectate la finanțare pe baza principiului primul venit-primul servit, respectiv criterii de eligibilitate stabilite pe baza ghidului solicitantului elaborat și aprobat conform prevederilor Regulamentelor CE și a prevederilor programului operațional prin grija AM POC 2014-2020.  Granturile pentru capital de lucru au ca sursă de finanțare fondurile externe nerambursabile, cofinanțări din bugetul de stat, precum și cofinanțări proprii ale beneficiarilor în cadrul POC 2014-2020, destinate IMM-urilor a căror activitate curentă a fost întreruptă prin ordonanțe militare sau a fost afectată prin scăderea numărului de consumatori, care sunt utilizate pentru finanțarea cheltuielilor care privesc activitățile curente.  Granturile pentru capital de lucru se acordă, pe bază de contract de acordare al ajutorului de stat încheiat cu respectarea prevederilor legale și a Regulamentelor specifice ale CE, IMM-urilor din domeniile de activitate: restaurante, hoteluri, cafenele (HORECA), servicii din domeniul transporturilor, agențiile de turism, editurilor/librăriilor/bibliotecilor, precum și al organizărilor de evenimente a căror activitate curentă a fost afectată de răspândirea virusului COVID-19 sau a căror activitate a fost interzisă prin ordonanțe militare pe perioada stării de urgență și/sau pe perioada stării de alertă. Lista domeniilor de activitate eligibile se regăsește în Anexa 2.  Granturile pentru capital de lucru se vor acorda beneficiarilor prin raportare la situațiile financiare depuse pentru exercițiul financiar 2019, după cum urmează:  a) pentru IMM-urile cu cifra de afaceri aferentă anului 2019, evaluată în euro la cursul de schimb prevăzut în Ghidul Solicitantului cuprinsă între 5.000 – 13.500 euro, valoarea grantului este de 2.000 euro la cursul de schimb INFOREURO din luna aprobării Ghidului de finanțare;  b) pentru IMM-urile cu cifra de afaceri aferentă anului 2019, evaluată în euro la cursul de schimb prevăzut în Ghidul Solicitantului cuprinsă între 13.501 – 1.000.000 euro valoarea grantului se stabilește în procent de 15% din cifra de afaceri și nu poate depăși suma de 150.000 euro. Pentru IMM-urile cu cifra de afaceri cu echivalentul în euro de peste 1 milion de euro, valoarea maximă a ajutorului este de 150.000 euro.  Metodologia de calcul a sumei forfetare:  Din estimările MEEMA a rezultat că perioada de urgență a afectat în medie 15% din cifra de afaceri a IMM-urilor. Astfel s-a stabilit suma forfetară raportat la parte din pierderea suferită aferentă cifrei de afaceri. Compensarea oferită de suma forfetară este proporțională cu cifra de afaceri.  Granturile pentru capital de lucru nu includ cofinanțările proprii ale beneficiarilor, în procent de minim 15% din valoarea granturilor solicitate.  Fondurile alocate pentru granturile destinate capitalului de lucru sunt în valoare de 350.000.000 euro din care 265.000.000 euro fonduri europene nerambursabile, 42.500.000 euro fonduri de la bugetul de stat și coparticipare de 42.500.000 euro de la beneficiari.  Numărul estimat de beneficiari este de maxim 65.000.  Grantul se va acorda sub formă de sumă forfetară în procent de 15% din cifra de afaceri pentru anul 2019, în conformitate cu prevederile art.67 alin (1) lit. (c) din Regulamentul 1303/2013 și va fi corelat cu menținerea activității beneficiarului pentru cel puțin 6 luni de zile.  Cererile de finanțare depuse în cadrul apelurilor de proiecte vor fi selectate la finanțare pe baza principiului primul venit-primul servit, respectiv criterii de eligibilitate stabilite pe baza ghidului solicitantului elaborat și aprobat conform prevederilor Regulamentelor CE și a prevederilor programului operațional prin grija AM POC 2014-2020.  Granturile pentru investiții acordate IMM-urilor au ca sursă de finanțare fondurile externe nerambursabile, cofinanțări din bugetul de stat, precum și cofinanțări proprii ale beneficiarilor în cadrul POC 2014-2020, destinate IMM-urilor care vor implementa investiții necesare pentru extinderea capacităților de producție existente, reabilitarea/modernizarea capacităților de producție existente, precum și pentru crearea unor capacități noi de producție și finanțează categorii de cheltuieli specifice pentru realizarea investițiilor propuse prin cererile de finanțare depuse.  Lista domeniilor de activitate eligibile se regăsește în Anexa 3.  Granturile pentru investiții se acordă beneficiarilor care îndeplinesc cumulativ următoarele condiții:  a) au avut activitate curentă/operațională desfășurată de minim un an înaintea depunerii cererii de finanțare;  b) au înregistrat profit operațional din activitatea curentă/ordinară în unul din exercițiile financiare din ultimii doi ani înainte de depunerea cererii de finanțare;  c) se angajează să asigure sustenabilitatea proiectului, respectiv să asigure desfășurarea activității operaționale/curente pentru o perioadă de minim trei ani după expirarea duratei de implementare a proiectului;  d) realizează minim 50% din valoarea veniturilor planificate în cadrul planului de afaceri anexă la cererea de finanțare în primii doi ani de durabilitate, iar diferența până la sfârșitul perioadei de durabilitate (anul al treilea);  e) dispun de cofinanțare proprie a proiectului în procent de minim 15% din valoarea proiectului de investiții solicitat pentru finanțare, iar pentru regiunea București – Ilfov de minim 30% din valoarea proiectului solicitat la finanțare;  f) se angajează să prezinte dovezi prin încărcarea ofertelor de preț, respectiv a studiilor de piață, notelor justificative, etc. care să ateste rezonabilitatea costurilor investiției pentru care solicită ajutor de stat.  Granturile pentru investiții se vor acorda pe proiect și beneficiar și au o valoare echivalent în lei la data efectuării plății cuprinsă între 50.000 euro și 200.000 euro, în funcție de nevoile de finanțare ale proiectelor de investiții depuse la finanțare;  Criteriile de selecție la finanțare ale proiectelor de investiții se stabilesc prin grija AM POC 2014-2020 din cadrul MFE și vor avea în vedere criterii competitive.  Fondurile totale alocate pentru granturile destinate investițiilor sunt în valoare de 550.000.000 euro din care 415.870.000 euro se alocă din bugetul POC 2014-2020, 62.380.500 cofinanțare de la bugetul de stat și 71.749.500 euro contribuția proprie, stat din care 15% sunt destinate pentru regiunea București – Ilfov iar 85% pentru restul de 7 regiuni prin utilizarea formulei de alocare din cadrul Programului Operațional Regional 2014-2020. | | | | | |
| 3. Alte informaţii | Nu au fost identificate | | | | | |
| ***Secțiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Rezultatele acestor măsuri vor avea ca efect menținerea în activitate a PFA sprijinite, microîntreprinderilor şi IMM-urilor, implicit a locurilor de muncă furnizate de acestea pe perioada în care se manifestă efectele răspândirii COVID – 19.  Prin numărul mare de persoane angajate în sectorul microîntreprinderilor şi IMM-urilor corelat cu diversitatea de produse/servicii oferite, menținerea funcțională a segmentului IMM-urilor reprezintă o cerință fundamentală pentru traversarea perioadei de influență a virusului SARS-CoV-2 precum și revenirea economică rapidă. | | | | | |
| 11. Impactul asupra mediului concurenţial şi domeniului ajutoarelor de stat | Prin corelarea măsurilor adoptate cu cele prevăzute în Comunicarea Comisiei privind Cadrul temporar în materie de ajutor de stat în contextul pandemiei COVID 19 se asigură compatibilitatea măsurilor de ajutor de stat avute în vedere cu legislația europeană în domeniu. Totodată, aceste masuri se vor acorda după obținerea deciziei de aprobare din partea C.E. De asemenea larga aplicabilitate a măsurilor oferă posibilitatea tuturor microîntreprinderilor, întreprinderilor mici și mijlocii care au fost afectate în actualul context să beneficieze de facilitățile oferite. | | | | | |
| 2. Impactul asupra mediului de afaceri | Prezentul act normativ va avea impact pozitiv asupra mediului de afaceri prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 21. Impactul asupra sarcinilor administrative | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | Prezentul act normativ va avea impact pozitiv asupra IMM-urilor prin facilitarea accesului la finanțare al microîntreprinderilor, întreprinderilor mici și mijlocii în scopul susținerii activității curente dar și a proiectelor de investiții pe perioada de influență a COVID - 19. | | | | | |
| 3. Impactul social | Actul normativ nu se referă la acest subiect | | | | | |
| 4. Impactul asupra mediului | Actul normativ nu se referă la acest subiect | | | | | |
| 5. Alte informaţii | Nu au fost identificate | | | | | |
| ***Secţiunea 4***  ***Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2020** | **2021** | **2022** | **2023** | **2024** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuţii de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri şi servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creşterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **7. Alte informaţii** | Impactul financiar va fi pozitiv prin menținerea în funcțiune a microîntreprinderilor şi IMM-urilor existente implicit a numărului de angajați, situația actuală ducând spre o închidere masivă a IMM-urilor fără intervenția statului printr-un ajutor consistent .  La momentul acordării, granturile care vor fi finanţate în cadrul POC nu reprezintă sume suplimentare aferente bugetul de stat, aceastea.făcând deja parte din confinaţarea fondurilor externe nerambursabile | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziţii. | a) se vor modifica prevederile OUG nr. 40 din 23 septembrie 2015 privind gestionarea financiară a fondurilor europene pentru perioada de programare 2014-2020.  b) Se vor elabora schemele de ajutor de stat şi ghidurile solicitantului aprobate prin Ordin de ministru | | | | | |
| 11. Compatibilitatea actului normativ cu legislaţia în domeniul achiziţiilor publice. | Actul normativ nu se referă la acest subiect. | | | | | |
| 2. Conformitatea actului normativ cu legislaţia comunitară în cazul proiectelor care transpun prevederi comunitare | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Actul normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | Actul normativ nu se referă la acest subiect. | | | | | |
| 5. Alte acte normative şi/sau documente internaţionale din care decurg angajamente | Actul normativ nu se referă la acest subiect. | | | | | |
| 6. Alte informaţii | Nu au fost identificate | | | | | |
| ***Secţiunea 6***  ***Consultările efectuate în vederea elaborării actului normativ*** | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Actul normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Actul normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Actul normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Actul normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Prezentul proiect de act normativ este supus avizării Consiliului Legislativ și s-a solicitat punctul de vedere al Curții de Conturi și Autoritatea de Audit din cadrul Curții de Conturi a României, Consiliul Concurenței și Banca Națională a României | | | | | |
| 6. Alte informaţii | Nu au fost identificate | | | | | |
| ***Secţiunea 7***  ***Activităţi de informare publică privind elaborarea şi implementarea actului normativ*** | | | | | | |
| 1. Informarea societăţii civile cu privire la necesitatea elaborării actului normativ | Actul normativ nu se referă la acest subiect. | | | | | |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Actul normativ nu se referă la acest subiect. | | | | | |
| 3. Alte informaţii | Nu au fost identificate | | | | | |
| ***Secţiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Actul normativ nu se referă la acest subiect. | | | | | |
| 2. Alte informaţii |  | | | | | |

Fată de cele prezentate, a fost promovată prezenta **Ordonanță de urgență a Guvernului privind unele măsuri pentru acordarea de sprijin financiar din fonduri externe nerambursabile, aferente Programului Operațional Competitivitate 2014 – 2020, în contextul crizei COVID-19, precum si alte măsuri în domeniul fondurilor europene**, care în forma prezentată a fost avizat de ministerele interesate și pe care îl supunem adoptării.

|  |  |
| --- | --- |
| **MINISTRUL FONDURILOR EUROPENE**  **Ioan Marcel BOLOȘ** | **MINISTRUL ECONOMIEI, ENERGIEI ȘI MEDIULUI DE AFACERI**  **Virgil – Daniel POPESCU** |
|  |  |
|  | |

**AVIZĂM FAVORABIL**

|  |  |
| --- | --- |
| **MINISTRUL SĂNĂTĂȚII**  **Nelu TĂTARU** | **MINISTRUL CULTURII**  **Bogdan GHEORGHIU** |
| **SERVICIUL DE TELECOMUNICAȚII SPECIALE**  **Ionel-Sorin BĂLAN** | |

|  |  |
| --- | --- |
| **MINISTRUL AFACERILOR EXTERNE**  **Bogdan Lucian AURESCU** | **MINISTRUL FINANŢELOR PUBLICE**  **Vasile-Florin CÎȚU** |
| **MINISTRUL JUSTIȚIEI**  **Marian** - **Cătălin PREDOIU** | |